Na temelju članka 47. stavaka 2. i 4. Zakona o zaštiti pučanstva od zaraznih bolesti 
(,Narodne novine“, br. 79/07., 113/08., 43/09., 130/17., 114/18., 47/20., 134/20. i 
143/21.) te članka 22.a Zakona o sustavu civilne zaštite (,Narodne novine“, br. 82/15., 
118/18., 31/20. i 20/21.), Stožer civilne zaštite Republike Hrvatske, 28. veljače 2022., 
donosi 


ODLUKU 


o prestanku važenja Odluke o uvođenju posebne sigurnosne 
mjere obveznog testiranja na virus SARS-CoV-2 te posebne 
sigurnosne mjere obveznog predočenja dokaza o testiranju, 
cijepijenju ili preboljenju zarazne bolesti COVID-19 radi ulaska u 
prostore javnopravnih tijela 


Radi bitno izmijenjenih okolnosti, danom stupanja na snagu ove Odluke prestaje važiti 
Odluka o uvođenju posebne sigurnosne mjere obveznog testiranja na virus SARS- 
CoV-2 te posebne sigurnosne mjere obveznog predočenja dokaza o testiranju, 
cijepljenju ili preboljenju zarazne bolesti COVID-19 radi ulaska u prostore javnopravnih 
tijela (,Narodne novine“ broj 121/21 i 10/22). 


Ova Odluka zajedno s obrazloženjem objavit će se na mrežnoj stranici Ravnateljstva 
Civilne zaštite na kojoj se objavljuju odluke Stožera civilne zaštite Republike Hrvatske 
za sprečavanje širenja zaraze —koronavirusom, na adresi: —https://civilna- 


zastita.gov.hr/odluke-stozera-civilne-zastite-rh-za-sprecavanje-sirenja-zaraze- 
koronavirusom/2304. 


III. 
Ova Odluka objavit će se u »Narodnim novinama«, a stupa na snagu 1. ožujka 2022. 

Dostaviti: 


1. Operativnom centru Civilne zaštite, 
na daljnju dostavu 


2. Pismohrani 


OBRAZLOŽENJE 


U skladu s točkom 13. rješenja Ustavnog suda broj: U-I-5781/2021 i dr. od 21. prosinca 
2021. (www.usud.hr), Stožer civilne zaštite Republike Hrvatske u suradnji s 
Ministarstvom zdravstva i Hrvatskim zavodom za javno zdravstvo daje obrazloženje 
Odluke o prestanku važenja Odluke o uvođenju posebne sigurnosne mjere obveznog 
testiranja na virus SARS-CoV-2 te posebne sigurnosne mjere obveznog predočenja 
dokaza o testiranju, cijepljenju ili preboljenju zarazne bolesti COVID-19 radi ulaska u 
prostore javnopravnih tijela (Narodne novine, br. 24/22.) 


1. Odluku o uvođenju posebne sigurnosne mjere obveznog testiranja na virus 
SARS-CoV-2 te posebne sigurnosne mjere obveznog predočenja dokaza o testiranju, 
Cijepljenju ili preboljenju zarazne bolesti COVID-19 radi ulaska u prostore javnopravnih 
tijela (u daljnjem tekstu: Odluka) donio je Stožer civilne zaštite Republike Hrvatske (u 
daljnjem tekstu: Stožer civilne zaštite) 12. studenoga 2021. na temelju članka 47. 
Zakona o zaštiti pučanstva od zaraznih bolesti (,Narodne novine“, br. 79/07., 113/08., 
43/09., 130/17., 114/18. i 47/20.), u vezi s člankom 18. Zakona o izmjenama i 
dopunama Zakona o zaštiti pučanstva od zaraznih bolesti (,Narodne novine“, br. 
47/20.) i člankom 5. Zakona o izmjeni i dopunama Zakona o zaštiti pučanstva od 
zaraznih bolesti (, Narodne novine“, br. 134/20.), članka 22.a Zakona o sustavu civilne 
zaštite (,Narodne novine“, br. 82/15., 118/18., 31/20. i 20/21.) Objavljena je u 
»Narodnim novinama“, br. 121 od 12. studenoga 2021., a stupila je na snagu 16. 
studenoga 2021. 


2. Odluka je  novelirana 24. siječnja 2022. radi usklađivanja sa Zakonom o 
izmjenama i dopunama Zakona o zaštiti pučanstva od zaraznih bolesti, koji je objavljen 
u ,Narodnim novinama“ broj 143/21 te stupio na snagu 25. prosinca 2022. 


nA Europski centar za konirolu i prevenciju bolesti (European Centre for Disease 
Prevention and Control, u daljnjem tekstu: ECDC) u dokumentu ,Procjena daljnjeg 
širenja i potencijalnog utjecaja zabrinjavajuća varijanta SARS-CoV-2 Omicron u 
EU/EEA, 19. verzija* (European Centre for Disease Prevention and Control. 
Assessment of the further spread and potential impact of tne SARS-CoV-2 Omicron 
variant of concern in the EU/EEA, 19th update — 27 January 2022. ECDC: Stockholm; 
2022.) 27. siječnja 2022. navodi da varijanta virusa SARS-CoV-2 Omicron (VOC) 
brzo zamjenjuje varijantu virusa SARS-CoV-2 Delta u većini zemalja Europske unije. 
ECDC dalje navodi da je u usporedbi s ranijim cirkulirajućim varijantama virusa manje 
vjerojatno da će infekcije varijantom Omicron dovesti do teške kliničke slike koja 
zahtijeva hospitalizaciju ili prijem u jedince intenzivne skrbi. ECDC također ističe da 
rezultati matematičkog modeliranja pokazuju da postoji znatan udio populacije koji je 
ranjiv na teške ishode u svim zemljama EU/EEA, posebno u onima s nižom 
procijepljenošću stanovništva. 


Niži cjepni obuhvat u odnosu na većinu zemalja EU, zahtijevao je u Hrvatskoj povećani 
oprez tijekom petog vala pandemije. Nakon vrlo intenzivne uzlazne krivulje petog vala 
uzrokovanog Omicron varijantom, broj novooboljelih u Hrvatskoj je od 26. siječnja 
2022. u kontinuiranom stabilnom padu. Smanjeno je i opterećenja bolničkog sustava 
što se manifestira stabilnim padom broja novohospitaliziranih i broja oboljelih koji 





zahtijevaju liječenje u jedinicima intenzivnog liječenja, uključujući invazivne oblike 
liječenja kao što su mehanička ventilacija i ECMO. Od 1. veljače 2022. u padu je dnevni 
broj osoba koje su preminule sa ili od COVID-19, pa sedmodnevni prosjek preminulih 
1. veljače iznosi 59,86 dok 26. veljače pada na 34,14 što je približno razini preminulih 
na završetku četvrtog vala (15. siječnja 2022. sedmodnevni prosjek preminulih iznosi 
33,14). Time aktualna epidemiološka situacija upućuje na zaključak da se značajno 
povećao udio imunog stanovništva kao posljedica prirodnog prokuživanja (kontakt s 
virusom) i cijepljenja. Što se tiče prirodne prokuženosti preboljenjem, treba istaknuti 
da je od ukupno zaraženih 1,05 milijuna slučajeva u Hrvatskoj tijekom cijele pandemije, 
najmanje 357.000 zabilježeno tijekom petog vala što je gotovo svaki treći slučaj zaraze. 


Uzimajući u obzir aktualnu epidemiološku situaciju, ulazak u prostorije javnopravnih 
tijela, kako za stranke, tako niti za zaposlenike, nije više potrebno uvjetovati 
posjedovanjem potvrde o preboljenju, o cijepljenju ili o negativnom rezultatu brisa 
nazofarinksa iz slijedećih razloga: 


— zbog osobitosti Omicron varijante virusa SARS-CoV-2, s obzirom na to da je 
Omicron varijanta toliko zarazna da je praktički nemoguće izbjeći infekciju u 
svakodnevnom životu, značajno se povećao udio imunog stanovništva kao 
posljedica prirodnog prokuživanja (kontakt s virusom) i cijepljenja. 


— imunost stečena cijepljenjem i preboljenjem bolesti tj. prirodnim prokuživanjme 
smanjuje rizik od teških oblika bolesti, hospitalizacije i smrti od bolesti COVID- 
19, čime je smanjen rizik ponovnog opterećenja bolničkog sustava zbog bolesti 
uzrokovane Omicron varijantom virusa SARS-CoV-2. 


— stranke se, u pravilu, kratkotrajno zadržavaju u prostorima javnopravnih tijela 
pa se sprječavanje transmisije virusa i infekcije u javnim službama i 
ustanovama, uzimajući u obzir stečenu imunost populacije, može na 
zadovoljavajućoj razini osigurati nošenjem medicinskih maski ili maski za lice, 
pojačanom higijenom i dezinfekcijom ruku te održavanjem fizičkog razmaka i 
provjetravanjem zatvorenih prostorija. 


Također, cijepljenje je još uvijek najefikasnija mjera za sprječavanje teških oblika 
bolesti, hospitalizacije i smrti od bolesti COVID-19 te se i dalje svim građanima koji se 
do sada nisu cijepili omogućava cijepljenje. 


4. Stožer civilne zaštite u suradnji s Ministarstvom zdravstva i Hrvatskim zavodom 
za javno zdravstvo utvrdio je, razmatrajući dokumente ECDC-a i aktualnu 
epidemiološku situaciju i njen utjecaj na funkcioniranje državnih i javnih službi i 
osiguravanje sigurnog radnog okruženja u njihovima prostorima, da za ulazak u 
prostorije javnopravnih tijela, više nisu nužne posebna sigurnosna mjera obveznog 
testiranja na virus SARS-CoV-2 i posebna sigurnosna mjera predočenja dokaza o 
testiranju, cijepljenju ili preboljenju zarazne bolesti COVID-19 te je u skladu s time 
donesena Odluku o prestanku važenja Odluke o uvođenju posebne sigurnosne mjere 
obveznog testiranja na virus SARS-CoV-2 te posebne sigurnosne mjere predočenja 
dokaza o testiranju, cijepljenju ili preboljenju zarazne bolesti COVID-19 radi ulaska u 
prostore javnopravnih tijela (u daljnjem tekstu: ova Odluka) 


5. Ustavni sud Republike Hrvatske naveo je u rješenju broj: U-1-5781/2021 i dr. od 
21. prosinca 2021. (www.usud.hr) da ,od donositelja mjera očekuje da mjere koje 
donosi (naređuje) ubuduće sadržavaju obrazloženje na temelju kojeg će adresati tih 
mjera, kao i javnost, biti upoznati s razlozima zbog kojih je pojedina mjera donesena 











.... Sukladno tome, u točki Il. ove Odluke određeno je da se ona zajedno s 
obrazloženjem objavljuje na mrežnoj stranici Ravnateljstva civilne zaštite na kojoj se 
objavljuju sve odluke Stožera civilne zaštite. 


6. U točki III. ove Odluke određeno je da se objavljuje u ,Narodnim novinama“, a 
stupa na snagu 1. ožujka 2022. Ova se Odluka u ,Narodnim novinama“ objavljuje bez 
obrazloženja jer se odluke koje Stožer civilne zaštite donosi u provedbi članka 47. 
Zakona o zaštiti pučanstva od zaraznih bolesti smatraju ,drugim propisima“ u smislu 
članka 125. alineje 2. Ustava Republike Hrvatske, što je utvrdio Ustavni sud u točki 
33.1. rješenja broj: U-l-1372/2020 i dr. od 14. rujna 2020. (,Narodne novine“, br. 
105/20.), u točki 8. rješenja broj: U-II-5417/2021 od 21. prosinca 2021. (www.usud.hr), 
I dr. 


